b'\n_START_ARTICLE_\nMark O. Madsen\n_START_SECTION_\nBrydning-karriere\n_START_PARAGRAPH_\nMark O. Madsen var udtaget til OL i Beijing 2008, men vandt ingen medaljer. Han deltog ogs\xc3\xa5 i OL i London 2012, tabte i f\xc3\xb8rste runde til Roman Vlasov fra Rusland, men da russeren gik hele vejen til finalen, fik Mark chancen i en opsamlingskamp. Her slog han Christophe Guenot fra Frankrig, inden han tabte bronzekampen mod Aleksandr Kazakevic fra Litauen. Mark O. Madsen er den f\xc3\xb8rste bryder nogensinde som har kvalificeret sig til OL tre gange i tr\xc3\xa6k._NEWLINE_I september 2015 vandt Mark O. Madsen s\xc3\xb8lv til VM i Las Vegas, hvilket samtidig sikrede adgang til Sommer-OL 2016 i Rio de Janeiro _NEWLINE_Ved siden af sin sport l\xc3\xa6ser Mark O. Madsen HA Sports- og eventmanagement p\xc3\xa5 Syddansk Universitet._NEWLINE_Den 28. maj 2016 blev det til to sejre for Brydeklubben Thor i det Nordiske Mesterskab. Den ene guldmedalje vandt Mark O. Madsen, mens den anden \xc3\xa6re tilfaldt ungdomsbryderen Nikolai Mohammedi.\n_START_SECTION_\nProfesionel karriere\n_START_PARAGRAPH_\nDen 26. september, 2013 debuterede han som MMA-k\xc3\xa6mper ved European MMA 6, hvor han i Br\xc3\xb8ndby knockoutede tyske Philipp Henze efter 44 sekunder i 1. omgang. Siden k\xc3\xa6mpede han en gang, i en submission sejr efter 2 minutter og 27 sekunder mod engelske Chay Ingram ved European MMA 9: "Mark" Your Time p\xc3\xa5 Frederiksberg den 23. maj, 2014, f\xc3\xb8r han valgte at fokusere fuldt ud p\xc3\xa5 brydning frem mod OL i 2016 hvor han vandt s\xc3\xb8lv._NEWLINE_Den 13. januar, 2018 gjorde Madsen comeback i MMA ved MMA Galla i Nyk\xc3\xb8bing Falster, hvor han besejrede svenske Matthias Freyschuss efter 28 sekunder i 1. omgang. _NEWLINE_Madsen m\xc3\xb8dte engelske Dez Parker til Danish MMA Night den 9. juni, 2018 i Br\xc3\xb8ndbyhallen i K\xc3\xb8benhavn. Han slog Parker p\xc3\xa5 TKO efter 4 minutter og 30 sekunder i 1. omgang. _NEWLINE_Den 9. Marts, 2019 Ved Cage Warriors 103 m\xc3\xb8dte Mark o Madsen den Franske mma k\xc3\xa6mper Thibaud Larchet som han besejrede i KB Hallen.'